เรื่องร้องเรียน (การเดินทาง,ร้องเรียน) วันที่ 2023-05-08 08:17:40 — แขวงมีนบุรี เขตมีนบุรี จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660018966 

ขอให้ปรับปรุงการให้บริการของเจ้าหน้าที่ แผนกห้องต่อสัญญา ของตลาดนัดจตุจักร 2 เขตมีนบุรี กรุงเทพมหานคร เนื่องจากวันที่ 7 พฤษภาคม 2566 เวลาประมาณก่อน 10.00 น. ผู้ร้องได้เดินทางเข้าไปติดต่อด้วยตนเอง เพื่อขอรับแบบฟอร์มหนังสือมอบอำนาจและเอกสาร ในการต่อสัญญาเช่าพื้นที่ของตลาดนัดจตุจักร 2 แทนมารดาของผู้ร้อง ซึ่งมารดาของผู้ร้องไม่สามารถที่จะเดินทางมาทำสัญญาเช่าพื้นที่ได้ด้วยตนเอง เนื่องจากมีโรคประจำตัวและอายุมากแล้ว อีกทั้งอากาศค่อนข้างร้อน ผู้ร้องจึงเกรงว่ามารดาของผู้ร้องจะเสี่ยงต่อการเป็นโรคลมแดด โดยผู้ร้องได้ติดต่อกับเจ้าหน้าที่ (ผู้ร้องขอไม่ระบุเป็นรายบุคคลจะขอแจ้งในภาพรวม) ของแผนกห้องต่อสัญญา ซึ่งเจ้าหน้าที่ของแผนกห้องดังกล่าว ได้แจ้งกับผู้ร้องว่า "ในกรณีที่จะต้องมาแทนกันหรือมีการมอบอำนาจมา จะต้องมีใบรับรองแพทย์และเขียนคำร้องมาก่อน ถึงที่จะมีการพิจารณาให้สามารถดำเนินการทำหนังสือมอบอำนาจแทนกันได้อีกครั้ง" ผู้ร้องจึงเห็นว่ากรณีดังกล่าวที่ทางเจ้าหน้าที่ของแผนกห้องดังกล่าวนั้นรวมถึงหน่วยงานที่เกี่ยวข้อง ได้มีการสร้างขั้นตอนและเงื่อนไขที่ไม่จำเป็น ในการต่อสัญญาเช่าพื้นที่ของตลาดนัดจตุจักร 2 ซึ่งการกระทำดังกล่าวส่งผลให้ผู้ร้องเสียเวลาในการเดินทางเข้าไปติดต่อใช้บริการ และไม่ได้รับความพึงพอใจในการใช้บริการเป็นอย่างมาก ผู้ร้องจึงประสงค์ให้ทางหน่วยงานที่เกี่ยวข้องดำเนินการชี้แจงรายละเอียดให้กับผู้ร้องทราบ รวมถึงผู้ร้องประสงค์ที่จะให้มีการปรับปรุงขั้นตอนและเงื่อนไขที่ไม่จำเป็นออกของกรณีดังกล่าว เพื่อความสะดวกและรวดเร็วในการใช้บริการและช่วยบรรเทาความเดือดร้อนให้กับผู้ร้องต่อไป 


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata